Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 10. 10. 2016

Prítomní: PaedDr. Mária Barancová, Ing. Martin Patoprstý, Mgr. Petra Palenčárová,
                  PaedDr. Ján  Filc, Bc. Radovan Bajer,
Neprítomní: Mgr. Art. Tomáš Manina – ospr., MVDr. Marián Gajdoš – ospr.,
                                          
PROGRAM:   

1. Otvorenie, privítanie členov komisie
2. Dodatok č. 1 k zmluve o komplexnom nájme  majetku uzatvorenej 20. 12. 2013 medzi 
    mestskou časťou Bratislava – Ružinov a Cultus Ružinov, a. s.
                                                                                      Predkladateľ: JUDr. Michal Sygút
                                                                                                             prednosta
3. Správa o výchovno-vzdelávacej činnosti, jej výsledkoch a podmienkach základných škôl 
    v zriaďovateľskej pôsobnosti mestskej časti Bratislava – Ružinov za školský rok 2015/2016
                                                                                       Predkladateľ: Mgr. Iveta Hajduová
                                                                                                              riaditeľka ZŠ
4. Správa o výchovno-vzdelávacej činnosti, jej výsledkoch a podmienkach materských škôl 
    v zriaďovateľskej pôsobnosti mestskej časti Bratislava – Ružinov za školský rok 2015/2016
                                                                                       Predkladateľ: Oľga Ličková
                                                                                                              vedúca sekcie 
                                                                                                              riaditeliek MŠ
5. Návrh na schválenie nájmu z dôvodu hodného osobitného zreteľa týkajúceho sa 
    nehnuteľného majetku v správe Materskej školy, Stálicová 2, Bratislava
                                                                                       Predkladateľ: Bc. Iveta Palatinusová
                                                                                                              zástupkyňa MŠ
6. Správa o hospodárení spoločnosti TVR a RE, s. r. o. za 1. polrok 2016
                                                                                       Predkladateľ: Mgr. Petra Palenčárová
                                                                                                              konateľka spoločnosti
7. Správa o činnosti a hospodárení Cultus Ružinov, a. s. za 1. polrok 2016 
                                                                                       Predkladateľ: Mgr. Andrea Kozáková
                                                                                                              riaditeľka
8. Informácie Mgr. Kozákovej o plánovaných rekonštrukciách a ďalšej činnosti jednotlivých 
     spoločenských  domov  Cultus Ružinov, a. s. 
                                                                                        Predkladateľ: Mgr. Andrea Kozáková
                                                                                                               riaditeľka
9. Objasnenie podmienok zmluvy medzi Cultus Ružinov, a. s. a PhDr. Guldanom
                                                                                        Predkladateľ: Mgr. Andrea Kozáková
                                                                                                               riaditeľka
10. Informácie Mgr. Bc. Kotyru, riaditeľa ZŠ, Borodáčova 2 k vytvoreniu ZŠ s MŠ, 
      Borodáčova 2
                                                                               Predkladateľ: Mgr. Bc. Martin Kotyra, PhD.
                                                                                                      riaditeľ ZŠ
11. Návrh na zriadenie ZŠ s MŠ, Borodáčova 2, Bratislava
                                                                               Predkladateľ: Mgr. Viera Kováčová
                                                                                                     vedúca referátu metodiky škôl
                                                                                                   
12. Aktuálne stavy prijatých/neprijatých detí v materských školách
                                                                              Predkladateľ: Mgr. Viera Kováčová
                                                                                                     vedúca referátu metodiky škôl                                            
13. Dodatok č. 4 k Zmluve o komplexnom nájme majetku uzatvorenej dňa 20. 12. 2012 
      v znení Dodatku č. 1 uzatvoreného dňa 19. 12. 2014, Dodatku 2 uzatvoreného dňa 18. 3. 
      2015 a Dodatku č. 3 uzatvoreného  22. 12. 2015
                                                                             Predkladateľ: Ing. Alena Lehotayová
                                                                                                    vedúca ekonomického odboru
14. Návrh na zmenu Štatútu hl. mesta SR Bratislavy vo veci správy miestneho poplatku za 
      rozvoj
                                                                              Predkladateľ: Ing. Alena Lehotayová
                                                                                                    vedúca ekonomického odboru
15. Rôzne
      a) Stanovisko MZ MČ Bratislava - Ružinov k návrhu VZN hl. mesta SR Bratislavy 
          o miestnom  poplatku za rozvoj
                                                                        Predkladateľ: Mgr. Peter Tóth
                                                                                               vedúci referátu miestnych daní a
                                                                                                podnikateľských činností
16. Záver

     

K bodu 1:

     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili so zmenou poradia jednotlivých bodov  programu, oproti poradiu v pozvánke.  Bod č. 13, 14 a 15 a) boli presunuté za bod č. 5 

K bodu 2:
     
      Prednosta MÚ, JUDr. Sygút, komisii vysvetlil dôvody vypracovania predmetného návrhu dodatku. Ide o odstránenie nedostatkov zo zmluvy o komplexnom nájme majetku uzavretej medzi spoločnosťou Cultus Ružinov a. s. ako nájomcom a mestskou časťou Bratislava – Ružinov ako prenajímateľom, ktoré vyplynuli z kontroly NKÚ SR. JUDr. Sygút podrobnejšie uviedol a rozobral požiadavky NKÚ. Hovoril i o ďalšom dôvode vzniku návrhu dodatku a zmien v uvedenej zmluve, a tým  je  zmena stanov spoločnosti. Upozornil, že Dodatok č. 1 k zmluve musí schváliť MZ trojpätinovou väčšinou všetkých poslancov.
             
       Komisia školstva, kultúry a športu  po prerokovaní  predložený materiál 
„Dodatok č. 1 k zmluve o komplexnom nájme  majetku uzatvorenej 20. 12. 2013 medzi  mestskou časťou Bratislava – Ružinov a Cultus Ružinov, a. s.“
 
1.) berie na vedomie

 Hlasovanie:   Prítomní:  6
          	                          Za:  6
     
  K bodu 3:

      K materiálu komisii poskytla informácie riaditeľka Základnej školy, Medzilaborecká 11, Mgr. Iveta Hajduová. Zdôraznila, že správy sú vypracované v súlade s platnou legislatívou - vyhláškou č. 9/2006 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení. Za správnosť a pravdivosť jednotlivých údajov zodpovedá riaditeľ školy. Po schválení správ zastupiteľstvom je riaditeľ školy povinný správu zverejniť v škole na obvyklom mieste a do 31. 12. 2016 na webovej stránke školy v takej podobe, ako ju miestne zastupiteľstvo schválilo.  
         
    Komisia školstva, kultúry a športu  po prerokovaní  predložený materiál 
„Správy o výchovno-vzdelávacej činnosti , jej výsledkoch a podmienkach základných škôl
v zriaďovateľskej pôsobnosti mestskej časti Bratislava – Ružinov za školský rok 2015/2016“
 
1.) berie na vedomie

2.) odporúča schváliť
     predložený materiál v MZ MČ Bratislava – Ružinov

Hlasovanie:   Prítomní:  6
          	                         Za:  6

K bodu 4:

     Predmetný materiál komisii predložila vedúca sekcie materských škôl, pani Oľga Ličková. Informovala, že riaditeľky MŠ sú v súlade s platnou legislatívou povinné vypracovať správy o výchovno-vzdelávacej činnosti...., prerokovať ich v pedagogickej rade a rade školy, predložiť na schválenie zriaďovateľovi. Riaditeľka MŠ musí správu zverejniť na obvyklom mieste a  webovej stránke materskej školy najneskôr 31. 12. 2016. Materiál  bol predložený operatívnej porade starostu, miestnej rade a bude predložený na rokovanie miestneho zastupiteľstva.  
     Komisia školstva, kultúry a športu materiál „Správy o výchovno-vzdelávacej činnosti , jej výsledkoch a podmienkach materských  škôl v zriaďovateľskej pôsobnosti mestskej časti Bratislava – Ružinov za školský rok  2015/2016“ prerokovala a

1.) berie na vedomie

2.) odporúča schváliť
     predložený materiál v MZ m. č. Bratislava – Ružinov
                        
Hlasovanie:   Zúčastnilo sa: 6 
          	                                            Za:  6

K bodu 5:

     Bc. Palatinusová, zástupkyňa riaditeľky, hovorila o činnosti Súkromného centra špeciálno-pedagogického poradenstva a jeho dôležitosti v našej lokalite. Spoluprácu centra s MŠ, Stálicová 2 považuje za nadštandardnú. Odporučila vyhovieť žiadosti riaditeľky centra a predĺžiť nájom v bloku C Materskej školy, Stálicová 2 Súkromnému centru špeciálno-pedagogického poradenstva na ďalších 9 rokov. 

     Komisia školstva, kultúry a športu materiál „Návrh na schválenie nájmu z dôvodu hodného osobitného zreteľa týkajúceho sa nehnuteľného majetku v správe Materskej školy, Stálicová 2, Bratislava“ prerokovala a

1.) berie na vedomie

2.) odporúča
predložený materiál schváliť v MZ m. č. Bratislava – Ružinov uzavretie nájomnej zmluvy na obdobie 1. roka, t j. do 31. 8. 2017 a následne od 01. 09. 2017 uzavrieť jednotnú zmluvu so Súkromným centrom špeciálno-pedagogického poradenstva a so Súkromnou materskou školou. Nájomné zmluvy by mali byť uzatvárané v jednom termíne, nakoľko sa jedná o jedného prenajímateľa a nájomcu zastúpeného v oboch prípadoch jednou osobou.

Hlasovanie:   Prítomní:  6
          	                         Za:  6   

K bodu 6:

     Ing. Lehotayová vysvetlila, že Dodatok č. 4 k Zmluve o komplexnom nájme majetku medzi mestskou časťou Bratislava – Ružinov a Ružinovským podnikom verejnoprospešných služieb, a.s. bol vypracovaný na základe výsledkov NKÚ SR pri kontrole hospodárenia s finančnými prostriedkami a nakladania s majetkom. Oboznámila prítomných s predmetom dodatku č. 4.

     Komisia školstva, kultúry a športu materiál „Dodatok č. 4 k Zmluve o komplexnom nájme majetku uzatvorenej dňa 20. 12. 2012 v znení Dodatku č. 1 uzatvoreného dňa 19. 12. 2014, Dodatku 2 uzatvoreného dňa 18. 3. 2015 a Dodatku č. 3 uzatvoreného  22. 12. 2015“ prerokovala a

1.) berie na vedomie

 Hlasovanie:   Prítomní:  6
          	                          Za:  6     

K bodu 7:   

      Ing. Lehotayová oboznámila prítomných s príslušnými ustanoveniami zákona č. 447/2015 Z. z. o miestnom poplatku za rozvoj a o zmene a doplnení niektorých zákonov. Vysvetlila, že v súlade s uvedeným zákonom správu poplatku, ak tak ustanoví Štatút hl. mesta Bratislavy, môžu vykonávať aj mestské časti. Objasnila podstatu znenia  navrhnutého dodatku k Štatútu hl. mesta.

     Komisia školstva, kultúry a športu materiál „Návrh na zmenu Štatútu hl. mesta SR Bratislavy vo veci správy miestneho poplatku za rozvoj“ prerokovala a

1)berie na vedomie
2) odporúča schváliť
   predložený materiál v MZ m. č. Bratislava – Ružinov

Hlasovanie:   Prítomní:  6
          	                         Za:  6     

K bodu 8:

     Mgr. Tóth prítomným členom komisie objasnil okolnosti prípravy stanoviska k návrhu VZN hlavného mesta SR Bratislavy o miestnom poplatku za rozvoj. V súlade so zákonom č. 447/2015 Z. z. o miestnom poplatku za rozvoj a o zmene a doplnení niektorých zákonov obce môžu na svojom území zaviesť nový druh miestneho poplatku formou prijatia VZN. Legislatíva ďalej upravuje správu poplatku, stanovené je  aj využitie výnosu z poplatku. V súlade s ustanoveniami Štatútu hl. mesta Bratislavy správu poplatku môžu vykonávať i mestské časti. Na základe uvedeného sa mestské časti obrátili na hlavné mesto SR Bratislavu s požiadavkou doplnenia príslušných  ustanovení Štatútu hl. mesta SR Bratislavy o spomínané kompetencie. Keďže doposiaľ nebolo vyhovené požiadavke starostov mestských častí, v materiáli na zasadnutie MZ MČ Bratislava – Ružinov je navrhnuté vysloviť nesúhlasné stanovisko poslancov Ružinova s predloženým návrhom VZN hl. mesta SR Bratislavy.

     Komisia školstva, kultúry a športu materiál „Stanovisko MZ MČ Bratislava - Ružinov k návrhu VZN hl. mesta SR Bratislavy o miestnom  poplatku za rozvoj“ prerokovala a

1)berie na vedomie

2) odporúča schváliť
 stanovisko   MZ m. č. Bratislava – Ružinov k návrhu VZN
Hlasovanie:   Prítomní:  6
          	                         Za:  6     

K bodu 9:

     Mgr. Palenčárová stručne informovala komisiu o  činnosti a situácii  v spoločnosti. Zhodnotila, že pracuje podľa plánu. Rozvíja spoluprácu s BSK a hlavým mestom SR Bratislava. Majú zámer o  zdokonalenie technickej vybavenosti  spoločnosti.
    PaedDr. Filc a PaedDr. Barancová navštívia riaditeľa spoločnosti. Chcú rokovať o možnostiach propagácie športových aktivít pre deti a mládež v Ružinove.
    PaedDr. Barancová požiadala o preverenie doby platnosti zmlúv uzatvorených v predchádzajúcom funkčnom období medzi spoločnosťou a členmi redakčnej rady.

   Komisia školstva, kultúry a športu materiál „ Správa o hospodárení spoločnosti TVR a RE, s. r. o. za 1. polrok 2016“ prerokovala a

1)berie na vedomie

Hlasovanie:   Prítomní:  6
          	                         Za:  6     

K bodu 10

     Riaditeľka Cultus-u Ružinov, a. s. venovala pozornosť priblíženiu údajov v jednotlivých prehľadných tabuľkách  materiálu. Hovorila o výške nákladov a výnosov v prvom polroku 2016. CULTUS Ružinov, a. s. je podľa jej vyjadrenia za prvý polrok 2016 v zisku.  Komisia sa informovala, ako finančne prispievajú k takémuto výsledku jednotlivé spoločenské domy.

Komisia školstva, kultúry a športu materiál „ Správa o výsledkoch  hospodárenia CULTUS, a. s.  za 1. polrok 2016“ prerokovala a

1)berie na vedomie

Hlasovanie:   Prítomní:  6
          	                         Za:  6     

K bodu 11:

      Mgr. Kozáková informovala o technickom stave jednotlivých spoločenských domov, aké činnosti v nich prebiehajú, aké priestory, za akým účelom a komu sa prenajímajú, čo plánuje zrekonštruovať  v roku 2017 a jej celkové vízie do budúcnosti ohľadne fungovania a činnosti jednotlivých spoločenských domov. Hovorila o ukončení rekonštrukcie v KD Ružinov,  o plánovanom vybudovaní galérie v DK Ružinov. Technický stav spoločenského domu Nivy je veľmi zlý. Z väčších opráv sa podarila rekonštrukcia sociálnych zariadení pre návštevníkov. Informovala o zastaranom charaktere a nutnej rekonštrukcii presklenej budovy spoločenského domu v Prievoze. Priblížila najväčšie nedostatky  v technickom stave budovy. Podrobne informovala o spoločenskom dome Trávniky. Pozemok, na ktorom stojí, má vo vlastníctve firma Dannyx, s. r. o.. Táto žiada platiť nájomné alebo vrátenie pozemku v pôvodnom stave. Kým sa situácia nevyjasní, je neekonomické investovať do predmetnej budovy.

K bodu 12:

      Mgr. Kozáková členov komisie informovala o okolnostiach vzniku, predmete a účele, aj podmienkach  podpísania nájomnej zmluvy týkajúcej sa prenájmu fotoaparátu, ktorý je majetkom CULTUS Ružinov, a. s.

K bodu 13:

     Mgr. Kotyra komisiu oboznámil s obsahom listu, ktorý adresoval starostovi MČ. Hovoril o návrhu organizačnej zmeny ZŠ, Borodáčova 2. Má požiadavku, aby triedy materskej školy, ktoré by mali byť umiestnené v zrekonštruovaných priestoroch B pavilónu základnej školy, netvorili elokované pracovisko MŠ, Bancíkovej 2, ako to znelo v uznesení MZ, ale aby boli pričlenené k ZŠ, čím by vznikla ZŠ s MŠ, Borodáčova 2.

K bodu 14:

     Mgr. Kováčová informovala komisiu o materiáli, ktorý bude predložený Miestnemu zastupiteľstvu mestskej časti Bratislava - Ružinov. Ide o podporu požiadavky riaditeľa ZŠ, Borodáčova 2. Na základe uvedeného bol vypracovaný  materiál - Návrh na vytvorenie ZŠ s MŠ. Oboznámila komisiu s legislatívnymi postupmi, ktoré bude potrebné splniť pri zriadení ZŠ s MŠ a jej zaradení do Siete škôl a školských zariadení SR.

     Komisia školstva, kultúry a športu materiál „Návrh na zriadenie ZŠ s MŠ, Borodáčova 2, Bratislava“ prerokovala a

1.)	berie na vedomie

      2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6       

 K bodu 15:

     Nevyskytli sa žiadne ďalšie podnety, ktoré by bolo nutné prerokovať.

K bodu 16:

    Pracovné stretnutie ukončila PaedDr. Barancová.

                                                                                                     PaedDr. Mária Barancová v. r.
                                                                                                         predsedníčka komisie

V Bratislave   13. 10. 2016
Zapísala: Mgr. J. Lukáčová v. r.